ಸುಶ್ಮಿತಾ ಬ್ಯಾನರ್ಜಿ

## ಸುಶ್ಮಿತಾ ಬ್ಯಾನರ್ಜಿ
ಸುಶ್ಮಿತಾ ಬ್ಯಾನರ್ಜಿ, ಸುಷ್ಮಿತಾ ಬಂಧೋಪಾಧ್ಯಾಯ ಬೊಕ್ಕ ಸಯ್ಯದಾ ಕಮಲಾ (೧೯೬೩/೧೯೬೪ - ೪/೫ ಸೆಪ್ಟೆಂಬರ್ ೨೦೧೩) ಪನ್ಪಿನ ಪುದರ್ಡ್ ಭಾರತೊದ ಬರವುದಾರ್ತಿ ಬೊಕ್ಕ ಕಾರ್ಯಕರ್ತೆ. ಒರಿ ಅಫ್ಘಾನಿನ್ ಮದಿಮೆ ಆಯಿನ ಅನುಭವೊನ್ ಬೊಕ್ಕ ತಾಲಿಬಾನ್ ಆಡಳಿತೊದ ಪೊರ್ತುಡು ಅಫ್ಘಾನಿಸ್ತಾನೊಡು ಇತ್ತಿನ ಕಾಲೊನ್ ಆಧಾರ ಮಲ್ತ್ದ್ ಬರೆತಿನ ಕಬುಲಿವಾಲರ್ ಬಂಗಾಲಿ ಬೌ ಪನ್ಪಿನ ಆತ್ಮಚರಿತ್ರೆ ಅರೆನ ಕೆಲಸೊಲೆಡ್ ಉಂಡು. ಈ ಕತೆನ್ ಬಾಲಿವುಡ್ ಚಿತ್ರ ಎಸ್ಕೇಪ್ ಫ್ರಮ್ ತಾಲಿಬಾನ್ (೨೦೦೩) ಗ್ ಆಧಾರವಾದ್ ಬಳಕೆ ಮಲ್ತೆರ್. ಅಫ್ಘಾನಿಸ್ತಾನದ ಪಕ್ಟಿಕಾ ಪ್ರಾಂತ್ಯೊಡು ಅರೆನ ಇಲ್ಲ್ ದ ಪಿದಯಿ ಸೆಪ್ಟೆಂಬರ್ ೪ ತಾರೀಕ್ ದ ಸಂಜೆ ಅತ್ತಂಡ ಸೆಪ್ಟೆಂಬರ್ ೫ ತಾರೀಕ್ ದ ಮುಂಜಾನೆದ ಪೊರ್ತುಡು ಶಂಕಿತ ತಾಲಿಬಾನ್ ಜಿಹಾದಿಲು ೫೦ ವರ್ಸೊದ ಪ್ರಾಯೊಡು ಅರೆನ್ ಕೊಲೆ ಮಲ್ತೆರ್.

## ಬದ್ ಕ್
ಸುಶ್ಮಿತಾ ಬ್ಯಾನರ್ಜಿ ಕಲ್ಕತ್ತಾಡ್ (ಇತ್ತೆದ ಕೋಲ್ಕತ್ತಾ, ಭಾರತ) ಒಂಜಿ ಮಧ್ಯಮ ವರ್ಗದ ಬಂಗಾಳಿ ಕುಟುಂಬೊಡು ಪುಟ್ಟುವೆರ್. ಅಲೆನ ಅಪ್ಪೆ ನಾಗರಿಕ ರಕ್ಷಣಾ ಇಲಾಖೆಡ್ ಬೇಲೆ ಮಲ್ತೊಂದಿತ್ತೆರ್ ಬೊಕ್ಕ ಅಲೆನ ಅಮ್ಮೆರ್ ಒರಿ ಇಲ್ಲದ ಕೆಲಸ ಮಲ್ತೊಂದಿತ್ತೆರ್. ಅಲೆನ ಮೂಜಿ ಮೆಗ್ಯೆನಕ್ಲೆಗ್ ಅಲೆನ್ ಒಂಜೇ ಅಕ್ಕ. ಕಲ್ಕತ್ತಾಡ್ ಒಂಜಿ ಥಿಯೇಟರ್ ರಿಹರ್ಸಲ್ ಡ್ ಅರೆನ ಭವಿಷ್ಯದ ಕಂಡನಿ ಜನ್ಬಾಜ್ ಖಾನ್ ಪನ್ಪಿನ ಒರಿ ಅಫ್ಘಾನಿ ಉದ್ಯಮಿನ್ ಸುರುಕು ತೂಯೆರ್ ಬೊಕ್ಕ ಜುಲೈ ೨, ೧೯೮೮ಡ್ ಅರೆನ್ ಮದಿಮೆ ಆಯೆರ್. ಅರೆನ ಅಪ್ಪೆ ಅಮ್ಮೆರ್ ಆಕ್ಷೇಪ ಮಲ್ಪುವೆರಾ ಪನ್ಪಿನ ಭಯೊಡು ಅರೆನ ಮದಿಮೆ ಕೋಲ್ಕತ್ತಾಡ್ ರಹಸ್ಯವಾದ್ ನಡತ್ಂಡ್. ಅಲೆನ ಅಪ್ಪೆ ಅಮ್ಮೆರ್ ಅಕ್ಲೆನ್ ವಿಚ್ಛೇದನ ಮಲ್ಪೆರೆ ಪ್ರಯತ್ನ ಮಲ್ತಿನಗ, ಅಲೆನ್ ಖಾನ್ ನೊಟ್ಟುಗು ಅಫ್ಘಾನಿಸ್ತಾನೊಗು ಪಲಾಯನ ಮಲ್ತೆರ್. ಅಪಗ ಅಲೆನ ಕಂಡನಿಗ್ ದುಂಬೇ ಗುಲ್ಗುಟಿ ಪನ್ಪಿನ ಒರಿ ಪತ್ನಿ ಉಂಡು ಪಂಡ್ದ್ ಅಲೆಗ್ ತೆರಿಂಡ್. ಅರೆನ ಪುಸ್ತಕೊಡು, ಗುಲ್ಗುಟಿನ್ ಅರೆನ ಅತ್ತೆನ ಪತ್ನಿಲೆಡ್ ಒರಿಯೆ ಪಂಡ್ದ್ ವರ್ಣನೆ ಮಲ್ತೆರ್. ಆಘಾತ ಆಂಡಲಾ, ಅರೆನ ಮೂಜಿ ಅತ್ತೆನಕುಲು, ಅಕ್ಲೆನ ಮದಿಮೆಲು, ಬೊಕ್ಕ ಜೋಕುಲೆನೊಟ್ಟುಗು ಪಾಟಿಯ ಗ್ರಾಮೊಡು ಖಾನ್ ನ ಪಿರಾಕ್ದ ಇಲ್ಲಡ್ ಜೀವನ ಮಲ್ತೊಂದು ಇತ್ತೆರ್. ಖಾನ್ ನನೊಂಜಿ ಸರ್ತಿ ತನ್ನ ವ್ಯವಹಾರೊನು ಮುಂದುವರಿಸೆರೆ ಕೋಲ್ಕತ್ತಾಗ್ ವಾಪಸ್ ಬತ್ತೆರ್, ಆಂಡ ಬ್ಯಾನರ್ಜಿ ವಾಪಸ್ ಬರರೆ ಸಾಧ್ಯ ಆಯಿಜಿ. 

ಬ್ಯಾನರ್ಜಿ ಅಫ್ಘಾನಿಸ್ತಾನೊಡ್ದ್ ಪಲಾಯನ ಮಲ್ಪೆರೆ ರಡ್ಡ್ ಸರ್ತಿ ಅಸಮರ್ಪಕ ಪ್ರಯತ್ನ ಮಲ್ತೆರ್. ಅಲೆನ್ ಪತೊಂದು ಗೃಹ ಬಂಧನೊಡು ದೀಯೆರ್. ಅಲೆನ ವಿರುದ್ಧ ಒಂಜಿ ಫತ್ವಾ ಜಾರಿ ಮಲ್ತೆರ್ ಬೊಕ್ಕ ಅಲೆನ್ ಜುಲೈ ೨೨, ೧೯೯೫ಡ್ ಸೈಯೆರೆ ನಿಗದಿ ಮಲ್ತೆರ್. ಗ್ರಾಮದ ಮುಖ್ಯಸ್ಥೆರೆನ ಸಹಾಯೊಡು, ಅಲೆನ್ ಅಂಚನೆ ಪಲಾಯನ ಮಲ್ತೆರ್. ಆರ್ ಕಾಬುಲ್ ಗ್ ಬತ್ತೆರ್, ಬೊಕ್ಕ ೧೨ ಆಗಸ್ಟ್ ೧೯೯೫ಡ್ ಕೋಲ್ಕತ್ತಾಗ್ ವಾಪಸ್ ಪೋಯೆರ್. 

ಆರ್ 2013 ಮುಟ್ಟ ಭಾರತೊಡು ಜೀವನ ಮಲ್ತೆರ್, ಬೊಕ್ಕ ಕೆಲವು ಪುಸ್ತಕೊಲೆನ್ ಪ್ರಕಟ ಮಲ್ತೆರ್. ಅಫ್ಘಾನಿಸ್ತಾನೊಗು ಪಿರ ಪೋಯೆರೆ ನಿರ್ಧರಿಸವುನ ದುಂಬು ಅಲೆನ್ ಬೊಕ್ಕ ಅಲೆನ ಕಂಡನಿನ್ ಕಡೆಕ್ ಸಮ್ಮಂದ ಮಲ್ತೆರ್, ಬೊಕ್ಕ ಭಾರತೊಡು ಒಟ್ಟುಗು ಜೀವನ ಮಲ್ಪೆರೆ ಸುರು ಮಲ್ತೆರ್. ಅಫ್ಘಾನಿಸ್ತಾನೊಗು ಪಿರ ಬನ್ನಗ, ಆರ್ ಆಗ್ನೇಯ ಅಫ್ಘಾನಿಸ್ತಾನೊದ ಪಕ್ತಿಕಾ ಪ್ರಾಂತ್ಯೊಡು ಆರೋಗ್ಯ ಕಾರ್ಯಕರ್ತೆರಾದ್ ಬೇಲೆ ಮಲ್ತೆರ್, ಬೊಕ್ಕ ಸ್ಥಳೀಯ ಪೊಣ್ಣುಲೆನ ಜೀವನೊನು ಚಿತ್ರೀಕರಣ ಮಲ್ಪೆರೆ ಸುರು ಮಲ್ತೆರ್.

## ಕೊಲೆ
ಅಫ್ಘಾನಿಸ್ತಾನದ ಪೊಲೀಸ್ ಲೆನ ಪ್ರಕಾರ, ಶಂಕಿತ ತಾಲಿಬಾನ್ 2013 ಸೆಪ್ಟೆಂಬರ್ 4 ತಾರೀಕ್ ದ ರಾತ್ರೆ ಪಕ್ಟಿಕಾಡ್ ಅಲೆನ ಇಲ್ಲಗ್ ಬಲವಂತೊಡು ಪ್ರವೇಶ ಮಲ್ತೆರ್. ಅಕುಲು ಅಲೆನ ಗಂಡನ್ ಬಂಧನ ಮಲ್ತೆರ್ ಬೊಕ್ಕ ಅಲೆನೊಟ್ಟುಗು ಪಲಾಯನ ಮಲ್ತೆರ್. ಪ್ರಾಂತೀಯ ರಾಜಧಾನಿ ಶರಣಾದ ಊರುಡು ಮನದಾನಿ ಬೆಳಗ್ಗೆ ಅಲೆನ ಶವೊನು ತೂಯೆರ್. ದೇಹೊಡು 20 ಗುಂಡು ರಂದ್ರೊಲೆನ ಗುರುತುಲು ಇತ್ತ್ಂಡ್. ಅಲೆನ್ ಬೇತೆ ಬೇತೆ ಕಾರಣೊಲೆಗಾತ್ರ ಗುರಿ ಮಲ್ತೆರ್ ಪಂದ್ ಪೊಲೀಸ್ ನಕುಲು ಊಹಿಸಯೆರ್. ತಾಲಿಬಾನ್ ಪಾಲ್ ಪಡೆಯೆರೆ ನಿರಾಕರಣೆ ಮಲ್ತೆರ್. ನನೊಂಜಿ ಸರ್ತಿ, ಒಂಜಿ ರೆನೆಗೇಡ್ ತಾಲಿಬಾನ್ ಮಿಲಿಷಿಯಾ ಗುಂಪುದ ವಕ್ತಾರೆರ್ ಬ್ಯಾನರ್ಜಿನ್ "ಒರಿ ಭಾರತೀಯ ಗುಪ್ತಚರ" ಪಂಡ್ದ್ ನಂಬುನೆರ್ದಾತ್ರ ಅಕುಲು ಕೊಲೆ ಮಲ್ತೆರ್ ಪಂದ್ ಘೋಷಣೆ ಮಲ್ತೆರ್. 

## ಪುಸ್ತಕೊಲು
ಸುಶ್ಮಿತಾ ಬ್ಯಾನರ್ಜಿ 1995ಡ್ ಕಬೂಲಿವಾಲ ಬಂಗಾಳಿ ಬೌ ("ಒರಿ ಕಬುಲಿವಾಳನ ಬಂಗಾಳಿ ಮದಿಮೆ") ಬರೆಯೆರ್.ಈ ಪುಸ್ತಕದ ಆಧಾರೊಡು ಮನಿಷಾ ಕೊಯಿರಾಲಾ ನಟನೆ ಮಲ್ತಿನ ಎಸ್ಕೇಪ್ ಫ್ರಮ್ ತಾಲಿಬಾನ್ ಪನ್ಪಿನ ಬಾಲಿವುಡ್ ಸಿನಿಮಾ ಮಲ್ತೆರ್. ತಾಲಿಬಾನಿ ಅತ್ಯಾಚಾರ್—ದೇಶೆ ಒ ಬಿಡೆಶೆ (ಅಫ್ಘಾನಿಸ್ತಾನ ಬೊಕ್ಕ ವಿದೇಶೊಡು ತಾಲಿಬಾನ್ ದೌರ್ಜನ್ಯೊಲು), ಮುಲ್ಲಾ ಒಮರ್, ತಾಲಿಬಾನ್ ಒ ಅಮಿ (ಮುಲ್ಲಾ ಒಮರ್, ತಾಲಿಬಾನ್ ಬೊಕ್ಕ ಯಾನ್) (೨೦೦೦), ಎಕ್ ಬೊರ್ನೊ ಮಿತ್ಯಾ ನೋಯಿ (ನಾಟ್ ಎ ವರ್ಡ್ ಇಸ್ ಎ ಲೈ) (೨೦೦೧) ಬೊಕ್ಕ ಸಭಾತರ್ ಸೆಶ್ ಪುನ್ಯಬಾನಿ (ದಿ ಸ್ವಾನ್ಸಾಂಗ್ ಆಫ್ ನಾಗರಿಕತೆ) ನ್ ಬರೆಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026